**უნივერსიტეტის აკადემიური საბჭოს 2013 წლის 24 სექტემბრის N83 სხდომასა და წარმომადგენლობითი საბჭოს 2013 წლის 25 სექტემბრის N13 სხდომაზე დამტკიცებულ ,,ილიას სახელმწიფო უნივერსიტეტში აკადემიურ თანამდებობაზე კონკურსის ჩატარების წესსაა და აკადემიურ თანამდებობაზე დასაქმების პირობებში“ შევიდეს ცვლილებები და დამატებები და წესი ჩამოყალიბდეს შემდეგი განახლებული რედაქციით:**

**ილიას სახელმწიფო უნივერსიტეტში აკადემიურ თანამდებობაზე კონკურსის ჩატარების წესი და აკადემიურ თანამდებობაზე დასაქმების პირობები**

**მუხლი 1. ზოგადი დებულებები**

**1.**ილიას სახელმწიფო უნივერსიტეტში პროფესორების, მასწავლებლების, მეცნიერებისა და მკვლევრების თანამშრომლობით იქმნება აკადემიური და პროფესიული უმაღლესი განათლებისა და კვლევის ერთიანი სივრცე.

2. უნივერსიტეტი მოქმედებს ღიაობის, გამჭვირვალობის, სახელმწიფო ფინანსების ეფექტურად ხარჯვის პრინციპებით; შესაბამისად, უნივერსიტეტი ადგენს აკადემიურ თანამდებობაზე კონკურსის ჩატარების წესს და აკადემიურ თანამდებობაზე დასაქმების პირობებს „უმაღლესი განათლების შესახებ“ საქართველოს კანონის, ილიას სახელმწიფო უნივერსიტეტის წესდების და სხვა ნორმატიული აქტების საფუძველზე.

3.აკადემიური პერსონალის რაოდენობა განისაზღვრება უნივერსიტეტის აკადემიური პერსონალის საშტატო განრიგით, რომელსაც განიხილავს აკადემიური საბჭო და ამტკიცებს წარმომადგენლობითი საბჭო.

**მუხლის** **2**. **აკადემიური პერსონალის რაოდენობის გაზრდისა და კონკურსის გამოცხადების შესახებ გადაწყვეტილების მიღება**

**1.**  აკადემიური პერსონალის რაოდენობის გაზრდისა და კონკურსის გამოცხადების შესახებ წინადადების ინიცირება შეუძლია:

ა) აკადემიურ საბჭოს;

ბ) ფაკულტეტს/სკოლას;

2. აკადემიურ თანამდებობაზე კონკურსის გამოცხადების შესახებ გადაწყვეტილებას იღებს აკადემიური საბჭო. გადაწყვეტილების მიღების შემდგომ გამოიცემა რექტორის ბრძანება ვადებისა და საკონკურსო პირობების მითითებით;

3. ფაკულტეტის/სკოლის მიერ წინადადების ინიცირების შემთხვევაში, ინიცირებული წინადადება წარედგინება აკადემიურ საბჭოს;

5. ინიცირებული წინადადების ფორმა შესაძლოა შეიცავდეს

ა) ინიცირების მიზანს (ებს);

ბ) აკადემიური თანამდებობის პოზიციის დასახელებას;

გ) აკადემიურ მოთხოვნას (ებს) შესაძლო კანდიდატურების მიმართ.

6. აკადემიურ საბჭოს შეუძლია ფაკულტეტის/სკოლის ინიცირებულ წინადადებაში შეიტანოს დამატებითი მოთხოვნები შესაძლო კანდიდატების მიმართ;

7. აკადემიური პერსონალის რაოდენობის გაზრდის ინიციატორი ზეპირ კონსულტაციებს გადის უნივერსიტეტის ბიუჯეტში საკმარისი რაოდენობის ასიგნების არსებობის შესახებ უნივერსიტეტის ადმინისტრაციის ხელმძღვანელთან;

8. თუ უნივერსიტეტის აკადემიური პერსონალის საშტატო განრიგში არ არსებობს სათანადო ვაკანტური თანამდებობა, აკადემიური საბჭო შუამდგომლობს ადმინისტრაციის ხელმძღვანელთან უნივერსიტეტის საშტატო განრიგში შესაბამისი ცვლილების შეტანასთან დაკავშირებით ზეპირი ან წერილობითი ფორმით.

9. კონსულტაციის შემდეგ გადაწყვეტილება მიიღება აკადემიური საბჭოს მიერ. გადაწყვეტილება უნდა ეფუძნებოდეს ინიციატორის მიერ ინიცირებულ წინადადებას (თუ არ არის ზეპირი შეთანხმების გამონაკლისი შემთხვევა) და უნივერსიტეტის ადმინისტრაციის ხელმძღვანელის წერილობით თანხმობას ბიუჯეტში შესაბამისი ასიგნებების არსებობის შესახებ. ასეთი თანხმობის არარსებობის შემთხვევაში, აკადემიური საბჭოს მიერ გამოცხადებული კონკურსი დადასტურებულ უნდა იქნეს წარმომადგენლობითი საბჭოს მიერ.

10. აკადემიური საბჭო გადაწყვეტილებას იღებს დამსწრეთა უბრალო უმრავლესობით. კონკურსის გამოცხადების შესახებ ბრძანებას გამოსცემს რექტორი, უნივერსიტეტის წესდებითა და ,,უმაღლესი განათლების შესახებ“ საქართველოს კანონით დადგენილი წესით.

**მუხლი 3. აკადემიურ თანამდებობებზე კონკურსის ჩატარება:**

**1**. აკადემიური თანამდებობის დაკავება შეიძლება მხოლოდ ღია კონკურსის წესით, რომელიც უნდა შეესაბამებოდეს გამჭვირვალობის, თანასწორობისა და სამართლიანი კონკურენციის პრინციპს;

**2**. კონკურსის გამოცხადების შესახებ გამოიცემა რექტორის ბრძანება, რომელიც ქვეყნდება საბუთების მიღებამდე არანაკლებ ერთი თვით ადრე უნივერსიტეტის ვებ-გვერდზე და საჯარო გაცნობის ადგილებში. საბუთების მიღება წარმოებს არანაკლებ 14 კალენდარული დღის განმავლობაში, ხოლო შედეგები ცხადდება საბუთების მიღების დასრულებიდან არანაკლებ 14 კალენდარული დღის განმავლობაში;

**3**. აკადემიურ თანამდებობაზე კონკურსს ატარებს აკადემიური საბჭო ან ფაკულტეტის/სკოლის საბჭო, ან აკადემიური/ფაკულტეტის/სკოლის საბჭოს მიერ შექმნილი უნივერსიტეტის აკადემიური პერსონალისგან შემდგარი საკონკურსო კომისია. - კონკურსის შედეგად შერჩეული კანდიდატები აკადემიურ თანამდებობაზე დასანიშნად წარედგინება რექტორს;

4. ფაკულტეტის/სკოლის საბჭოს შეუძლია შექმნას სპეციალური საკონკურსო კომისია ფაკულტეტის/სკოლის პროფესორებისაგან, რომელიც განიხილავს შემოსულ საბუთებს და ადგენს გამარჯვებულს ან პრეტენდენტების სიას; ასეთ შემთხვევაში, ფაკულტეტის/სკოლის საკონკურსო კომისიის გადაწყვეტილება შესაბამისი ფაკულტეტის/სკოლის საბჭოს მიერ გადაწყვეტილების მისაღებად წარედგინება რექტორს;

5. ისეთ ახალდაფუძნებულ ფაკულტეტზე/სკოლაში, სადაც არ არის არჩეული ფაკულტეტის/სკოლის საბჭო, კონკურსი აკადემიური თანამდებობების დასაკავებლად ტარდება უნივერსიტეტის აკადემიური საბჭოს გადაწყვეტილებით;

6. პრეტენდენტების სიიდან გამარჯვებულის გამოსავლენად აკადემიურ საბჭოს, ფაკულტეტის/სკოლის საბჭოს ისევე, როგორც სპეციალურად შექმნილ საკონკურსო კომისიას, შეუძლია დაადგინოს კონკურსის დამატებითი პირობები (საჯარო ლექცია, კვლევითი პროგრამის პრეზენტაცია, არაფორმალური შეხვედრები ფაკულტეტის წევრებთან და სხვა);

7. კონკურსში გამარჯვებული კანდიდატები წარედგინება რექტორს საბოლოოდ თანამდებობაზე დასანიშნად/დასამტკიცებლად;

8. საბუთებში უზუსტობების ან/და დარღვევების არარსებობის შემთხვევაში ადმინისტრაცია ამზადებს კონტრაქტს და უთანხმებს საკონტრაქტო პირობებს კონკურსში გამარჯვებულს;

9. აკადემიურ პერსონალთან შრომით ხელშეკრულებას აფორმებს უნივერსიტეტის რექტორი და ადმინისტრაციის ხელმძღვანელი;

11. პროფესორის პოზიციაზე ფორმდება უვადო ან ვადიანი ხელშეკრულება, ვადიანი ხელშეკრულების ვადა არის მინიმუმ 1 წელი და მაქსიმუმ 5 წელი;

12. ასოცირებული პროფესორის პოზიციაზე ფორმდება ვადიანი ხელშეკრულება, რომლის ვადაც განისაზღვრება მინიმუმ 1 და მაქსიმუმ 4 წლის ვადით;

13. ასისტენტ-პროფესორის პოზიციაზე ფორმდება ვადიანი ხელშეკრულება არანაკლებ 3 და არა უმეტეს 4 წლის ვადით;

14 ასისტენტის პოზიციაზე ფორმდება ვადიანი ხელშეკრულება 3 ან 4 წლის ვადით;

**მუხლი 4. აკადემიურ თანამდებობაზე არჩევის პირობები**

**1. პროფესორის თანამდებობაზე:**

ა) შეიძლება არჩეულ იქნეს დოქტორის ან მასთან გათანაბრებული აკადემიური ხარისხის მქონე პირი, რომელსაც აქვს სამეცნიერო-პედაგოგიური მუშაობის არანაკლებ 6 წლის გამოცდილება და მეცნიერების თანამედროვე მოთხოვნების საფუძველზე სწავლების გამოცდილება ან/და სამეცნიერო პუბლიკაციები, ასევე აკმაყოფილებს აკადემიური საბჭოს/ფაკულტეტის/სკოლის საბჭოს მიერ სფეროს სპეციფიკის შესაბამისად განსაზღვრულ დამატებით პირობებს (ასეთის არსებობის შემთხვევაში). პროფესორი თანამდებობაზე აირჩევა ერთი, ორი, სამი, ოთხი ან ხუთი  წლის ვადით.

ბ) უვადოდ შეიძლება არჩეულ იქნეს დოქტორის ან მასთან გათანაბრებული აკადემიური ხარისხის მქონე პირი, რომელსაც აქვს სამეცნიერო პედაგოგიური საქმიანობის არანაკლებ 6 წლის გამოცდილება, განსაკუთრებული პროფესიული ან/და სამეცნიერო მიღწევები და აკმაყოფილებს აკადემიური საბჭოს მიერ განსაზღვრულ პირობებს. უვადოდ არჩეული პროფესორი თავისუფლდება პროფესორის თანამდებობიდან 65 წლის ასაკის მიღწევისას. აკადემიური საბჭოს გადაწყვეტილებით შესაძლოა 65 წელს მიღწეულ პროფესორს შრომითი ურთიერთობა გაუგრძელდეს 5 წლის ვადით.“

**2. ასოცირებული პროფესორის თანამდებობაზე:**

ა) ასოცირებული პროფესორის თანამდებობაზე არაუმეტეს 4 წლის ვადით შეიძლება არჩეულ იქნეს დოქტორის ან მასთან გათანაბრებული აკადემიური ხარისხსი მქონებ პირი, რომელსაც აქვს სამეცნიერო-პედაგოგიური მუშაობის არანაკლებ 3 წლის გამოცდილება;

3. ასისტენტ-პროფესორის თანამდებობაზე შეიძლება არჩეულ იქნას დოქტორი ან მასთან გათანაბრებული ხარისხსი მქონე პირი 3 ან 4 წლის ვადით;

4. ასისტენტის თანამდებობაზე შეიძლება არჩეულ იქნას დოქტორანტი 3 ან 4 წლის ვადით;

5. აკადემიური საბჭოს გადაწყვეტილებით პროფესორის, ასოცირებული პროფესორის და ასისტენტ-პროფესორის თანამდებობის დაკავება შესაძლებელია დოქტორის ხარისხსი ფლობის გარეშე პროფესიული ნიშნით, ამ შემთხვევაში პირის კვალიფიკაცია შეიძლება დასტურდებოდეს პროფესიული გამოცდილებით, სპეციალური მოზადებით ან/და პუბლიკაციებით. შესაბამისი კვალიფიკაციის მქონედ ითვლება პირი, რომელსაც აქვს პროგრამით გათვალისწინებული სწავლის შედეგების გამომუშავების აუცილებელი კომპეტენცია.

**მუხლი 5. შრომითი ხელშეკრულების სახეები:**

**1.**აკადემიური თანამდებობის პირებისათვის (პროფესორებისთვის) უნივერსიტეტში არსებობს  ოთხი სახის შრომითი ხელშეკრულება: უვადო, უვადოზე ორიენტირებული, სპეციალური და ვადიანი/საათობრივი ანაზღაურების შრომითი ხელშეკრულება:

**ა) ) უვადო კონტრაქტები პროფესორს უფორმდება იმ მოტივით, რომ ამ პროფესორს აქვს**

ა.ა) განსაკუთრებული პროფესიული ან/და სამეცნიერო მიღწევები და აკმაყოფილებს აკადემიური საბჭოს მიერ განსაზღვრულ პირობებს.

ა.ბ) უნივერსიტეტის წინაშე განსაკუთრებული დამსახურება;

ა.გ) უნივერსიტეტის საგანმანათლებლო პროცესში შეტანილი მნიშვნელოვანი წვლილი, რომელიც სავარაუდოა, რომ გაგრძელდება მომავალში;

**ბ) უვადოზე ორიენტირებული პირველი და მეორე დონის კონტრაქტი პროფესორს უფორმდება იმ მოტივით, რომ ეს პროფესორი**

ბ.ა)  უნივერსიტეტში მნიშვნელოვანი პროექტების განხორციელებაში მიიღებს აქტიურ მონაწილეობას;

ბ.ბ) აქვს მზარდი კვლევითი წარმატება;

ბ.გ) კითხულობს ან წაიკითხავს ლექციებს, რომლებიც განკუთვნილია ფართო აუდიტორიის მოსაზიდად  და დაინტერესებისათვის;

**გ) ვადიანი/საათობრივი ანაზღაურების კონტრაქტი პროფესორს უფორმდება** იმ მოტივით, რომ ეს პროფესორი აქტიურ მონაწილეობას მიიღებს უნივერსიტეტში მიმდინარე საგანმანათლებლო პროცესში;

დ) სპეციალური კონტრაქტი უფორმდებათ იმ პროფესორებს, რომლებიც:

დ.ა) ხანგრძლივი დროით იმყოფებიან საზღვარგარეთ;

დ.ბ) სხვა რაიმე საპატიო მოტივით ვერ ახორციელებენ ყოველდღიურ დატვირთვას.

**მუხლი 6. აკადემიური პერსონალის დატვირთვა**

**1**. აკადემიური პერსონალის დატვირთვა განისაზღვრება სწავლებითა და კვლევით;

2.აკადემიური თანამდებობის მქონე პერსონალის სასწავლო სალექციო დატვირთვა განისაზღვროს კვირაში მინიმუმ 6 აკადემიური საათით;

3.ადმინისტრაციულ თანამდებობაზე მყოფი აკადემიურ პერსონალის სასწავლო დატვირთვა განისაზღვროს მინიმუმ 2 აკადემიური საათით კვირაში;

4.აკადემიური პერსონალის კვლევითი დატვირთვა განისაზღვრება: საერთაშორისო რეფერირებად ჟურნალებში პუბლიკაციებით, საგრანტო პროექტების მოზიდვითა და მათში მონაწილეობით, საერთაშორისო კოლაბორაციის წევრობით, სამეცნიერო ჯილდოებით, პატენტებით, საერთაშორისო კონფერენციებში მონაწილეობითა და სხვა.

**მუხლი 7. აკადემიურ თანამდებობაზე არჩეულ პირთა დასაქმების პირობები**

1. ილიას სახელმწიფო უნივერსიტეტში პროფესორის, ასოცირებული პროფესორის, ასისტენტ-პროფესორისა და ასისტენტის აკადემიური თანამდებობის დაკავების შემთხვევაში, არჩეულ კანდიდატს ეკრძალება იმუშაოს სხვა უმაღლეს საგანმანათლებლო ან სამეცნიერო-კვლევით დაწესებულებაში აკადემიურ და სამეცნიერო თანამდებობაზე ან სხვა სახელწოდების იმ სამეცნიერო/აკადემიურ თანამდებობაზე, რომელიც ძირითად საქმიანობად გულისხმობს კვლევასა და სწავლებას;

2. იმ შემთხვევაში, თუ ილიას სახელმწიფო უნივერსიტეტის პროფესორის, ასოცირებული პროფესორის, ასისტენტ-პროფესორის ან ასისტენტობის კანდიდატი უკვე არის საქართველოში სხვა უმაღლესი საგანმანათლებლო დაწესებულების, სამეცნიერო-კვლევითი დაწესებულების აკადემიური ან სამეცნიერო პერსონალი, ან უკავია ისეთი თანამდებობა, რომელიც ძირითად საქმიანობად გულისხმობს კვლევასა და სწავლებას, კონკურსში გამარჯვების შემთხვევაში, იგი ვალდებულია გონივრულ ვადაში, მაგრამ არა უგვიანეს 14 კალენდარული დღისა, აირჩიოს, რომელი უმაღლესი საგანმანათლებლო დაწესებულების/სამეცნიერო-კვლევითი დაწესებულების აკადემიურ და სამეცნიერო თანამდებობაზე განაგრძობს მუშაობას;

3. ილიას სახელმწიფო უნივერსიტეტის იმ პროფესორებს, რომლებიც იმუშავებენ სამაგისტრო და სადოქტორო პროგრამებზე და/ან უნივერსიტეტში განახორციელებენ ფუნდამენტურ და გამოყენებით კვლევებს, გარდა ამ მუხლის მე-2 პუნქტით განსაზღვრული შეზღუდვისა, ეკრძალებათ ასევე საქართველოში სხვა უმაღლეს საგანმანათლებლო დაწესებულებაში, სამეცნიერო-კვლევით დაწესებულებაში მკვლევრის თანამდებობის ან სხვა სახელწოდების იმ სამეცნიერო თანამდებობის დაკავება, რომელიც ძირითად საქმიანობად გულისხმობს კვლევას;

4. ამ წესის მე-7 მუხლის „1”, „2“ და „3” პუნქტით გათვალისწინებული თანამდებობრივი შეუთავსებლობა არ ვრცელდება უნივერსიტეტის იმ პროფესორებზე, რომლებსაც გაფორმებული აქვთ შრომითი ხელშეკრულება შრომის საათობრივი ანაზღაურების შესახებ, თუმცა ავტორიზაცია-აკრედიტაციის მიზნებისათვის ისინი აფილირებული არიან ილიას სახელმწიფო უნივერსიტეტთან.

4.1 ილიას სახელმწიფო უნივერსიტეტთან აფილირება გულისხმობს:

ა) უნივერსიტეტსა და უნივერსიტეტში დასაქმებულ აკადემიური თანამდებობის მქონე პირს შორის წერილობით შეთანხმებას, რომლითაც თითოეული აკადემიური თანამდებობის მქონე პირი განსაზღვრავს თავის აფილირებას ილიას სახელმწიფო უნივერსიტეტთან, უნივერსიტეტის სახელით მონაწილეობს საზოგადოების განვითარებისა და ცოდნის გაზიარების პროცესებში;

ბ) ილიას სახელმწიფო უნივერსიტეტში ახორციელებს ძირითად საგანმანათლებლო, კვლევით/სამეცნიერო/შემოქმედებით/საშემსრულებლო საქმიანობას, ხოლო ამ საქმიანობიდან გამომდინარე შედეგები ეკუთვნის ილიას სახელმწიფო უნივერსიტეტს;

გ) აკადემიური პერსონალი აქტიურად არის ჩართული ილიას სახელმწიფო უნივერსიტეტის საგანმანათლებლო, კვლევით /სამეცნიერო /შემოქმედებით/საშემსრულებლო და სხვა მნიშვნელოვან საკითხებთან დაკავშირებით გადაწყვეტილების მიღების პროცესებში;

დ) აქტიურად არის ჩართული სტუდენტებისთვის კონსულტაციების გაწევის აკადემიური/სამეცნიერო ხელმძღვანელობის პროცესებში.

ე) უმაღლესი საგანმანათლებლო დაწესებულების აკრედიტაციისა და ავტორიზაციის მიზნებისათვის, “დასაქმებული” ითვლება ილიას სახელმწიფო უნივერსიტეტის აკადემიური თანამდებობის პირად;

ვ) აკადემიური პერსონალის არ აქვს უფლება აკადემიური/სამეცნიერო/ადმინისტრაციული ან სხვა რაიმე სახის თანამდებობა დაიკავოს სხვა უმაღლეს საგანმანათლებლო დაწესებულებაში;

ზ) ,,დასაქმებული” ვალდებულია სხვა უმაღლეს საგანმანათლებლო დაწესებულებაში არ დაიკავოს მკვლევარის ან სხვა სახელწოდების ის სამეცნიერო თანამდებობა, რომელიც ძირითად საქმიანობად გულისხმობს კვლევას;

თ)პუბლიკაციების/სტატიების გამოქვეყნებისა და სხვადასხვა კონფერენციებში მონაწილების დროს გამოიყენოს უნივერსიტეტის სახელი სრულად;

ი) დაიცვას საქართველოს კანონმდებლობა და უნივერსიტეტში მოქმედი წესები და რეგულაციები აფილირებასთან დაკავშირებით;

კ) შრომითი ხელშეკრულებით აკადემიური თანამდებობის მქონე პირი აცხადებს თანხმობას, იყოს აფილირებული ილიას სახელმწიფო უნივერსიტეტთან;

5. ამ მუხლის მე-3 პუნქტით გათვალისწინებული აკრძალვა ამ წესის მიღების თარიღიდან გავრცელდება აგრეთვე უნივერსიტეტში უკვე დასაქმებულ შესაბამის აკადემიურ პერსონალზე. იმ შემთხვევაში, თუ ისინი უკვე არიან სხვა უმაღლესი საგანმანათლებლო დაწესებულების მკვლევრები, ვალდებულნი არიან გონივრულ (არაუმეტეს ერთი თვისა) ვადაში აირჩიონ, რომელ უმაღლეს საგანმანათლებლო დაწესებულებაში განაგრძობენ მუშაობას;

6. ილიას სახელმწიფო უნივერსიტეტის აკადემიურ თანამდებობაზე დასაქმებული პირის მიერ ამ მუხლის პირველი, მეორე, მესამე ან მეოთხე პუნქტით დადგენილი ვალდებულების შეუსრულებლობა შეიძლება გახდეს შრომის ხელშეკრულების მოშლის საფუძველი;

7. ზემოთ ჩამოთვლილ შეზღუდვებზე განსაკუთრებულ შემთხვევაში შესაძლოა დაიშვას გამონაკლისი:

ა) რექტორისა და/ან აკადემიური საბჭოს თანხმობით;

ბ) აკადემიური თანამდებობის მქონე პირი შესაძლოა სხვა საგანმანათლებლო დაწესებულებაში კითხულობდეს ლექციებს, მაგრამ არა უმეტეს ერთი სასწავლო წლის განმავლობაში 30 აკადემიური საათისა;

გ) ასევე გამონაკლისი დაიშვება იმ შემთხვევაში, თუ საქართველოს ან მის ფარგლებს გარეთ საგანმანათლებლო კვლევით დაწესებულებებს შორის გაფორმებულია ორმხრივი თანამშრომლობის მემორანდუმი, ხელშეკრულება, ერთობლივი პროექტის დოკუმენტაცია ან სხვა სახის შეთანხმება, ხელმოწერილი უნივერსიტეტის ხელმძღვანელის მიერ, რომელიც მკაფიოდ განსაზღვრავს პროფესორის, ასოცირებული პროფესორის, ასისტენტ-პროფესორის, ასისტენტის, სამეცნიერო პერსონალის ან მკვლევრის ასეთი სახის პოზიციის დაკავების შესაძლებლობას. თუ აღნიშნული არ ეწინააღმდეგება ,,უმაღლესი განათლების შესახებ“ საქართველოს კანონს, უნივერსიტეტის წესდებას, საქართველოს განათლებისა და მეცნიერების მინისტრის ბრძანებებით დამტკიცებულ წესებს: „საგანმანათლებლო დაწესებულებების ავტორიზაციის დებულებისა და საფასურის დამტკიცების შესახებ“ და „საგანმანათლებლო დაწესებულებების საგანამანათლებლო პროგრამების აკრედიტაციის საფასურის დამტკიცების შესახებ“